| **תאריך הישיבה:** | 4.7.23 | **שעה:** | 19:00-18:00 |
| --- | --- | --- | --- |
| **מספר פרוטוקול:** | 2/23 | **נכתב ע"י:** | גל לניאדו,שני משיח |
| **מקום:** | עיריית יהוד מונוסון לשכת הגזבר | | |
| **שמות המשתתפים:** | חברי מועצת העיר: בני רזניק-יו"ר, רוטמן שמואל, חיים מימון | | |
| **נעדר** | ליאור גלבוע, אורי שנהר, שמעון בונפיל, יוסי חזן | | |
| **בהשתתפות:** | גזבר – גל לניאדו, חשבת -שני משיח | | |
| **נושאים לדיון:** | **דיווח דוח רבעוני מצטבר 31.3.23**  **דיווח דוח השקעות עדכני ל 31.5.23** | | |

**בני רזניק :** פותח את הישיבה , מציין כי החומר חולק בזימון : הדוח ל 31.3.23 +דברי הסבר בגוף הזימון+דוח השקעות .

**גל לניאדו :**

תמצית ניתוח הדוח הכספי ל 31.3.23

הדוח הסתיים באיזון שוטף ללא צורך בשלב זה של השנה בהעברה המתוקצבת מהקרנות לתקציב הרגיל וזאת בעיקר מגביית ארנונה בכ 2 מש"ח מעבר לתכנון הרבעוני שנבע בעיקר מסיום הסכם שומה מול מרכז ביג על שטחי מעבר מקורים ושטחים משותפים בקומה השנייה של המרכז המסחרי שנפתח .

אנו צופים כי המשך השנה התקציבית יהיה מאתגר ביותר בעיקר עקב הסכמי השכר שנחתמו עם ההסתדרות לגבי כלל העובדים בדירוגים המנהליים והמח"ר וכן מגזר הסייעות . אומדן העלות המוערכת של השפעת הסכמים אילו על שנת 23 מסתכמת בכ 4.5 מש"ח כאשר רק כנגד חלק מסוים יתקבל שיפוי מהאוצר (בגין עובדי החינוך והרווחה אומדן שיפוי בסך של כ 1.2 מש"ח ) .חלק ניכר מהשפעת ההסכמים שהינו תשלום מענק חד פעמי לכלל העובדים (למעט בכירים ונבחרים) בסך כ 6 אש"ח ברוטו לעובד בא לידי ביטוי ברבעון והסתכם בסך של כ 1.8 מש"ח, אולם מרבית ההשפעה תבוא לידי ביטוי בהמשך השנה .

כמו כן קצב ביצוע הוצאות לפעולות יגבר ככל שתתקדם השנה ויצאו לפועל פרוייקטים מתוכננים ומתוקצבים כמו גם ביצוע כלל הוצאות אירועי העצמאות המבוצעים ברבעון השני .

קיימת אי ודאות גם השנה לגבי היקף קבלת מענק עוטף נתב"ג וכן לגבי קבלת מענק סיוע למערך הארגוני מרמ"י בסך 1.285 אש"ח כפי שתוקצב לשנת 23 .

מנגד , נכון לתאריך הדוח ההכנסות מהשקעות העירייה הסתכמו בכ 1.2 מש"ח לעומת 0.6 מש"ח שתוכנן ותוקצב לרבעון .

תמצית ניתוח השקעות העירייה ל 31.5.23

העירייה מנהלת תיק השקעות בסך של כ 134 מש"ח לסוף התקופה שמקורו העיקרי הינו תקבולי הפיתוח בקרנות הרשות כמובן שייעודו העקרי הינו פיתוח העיר .

תשואת התיק לתקופת הדוח עמדה על 1.6% והסתכמה בכ 2 מש"ח הכנסה .

היקף התיק המנוהל ע"י חברות ייעודיות המתמחות בניהול תיקי השקעה הסתכם בכ 42 מש"ח והיתרה בסך 92 מש"ח הינה בעיקרה פיקדונות בנקאיים נושאי ריבית .

חיים מימון : לפי מה שאתה מתאר השנה תהיה מאתגרת ואולם הרבעון הסתיים באיזון , קיבלנו 2 מש"ח נוספים בארנונה מעבר לתקציב ומנגד שילמנו 1.8 מש"ח מענק החד פעמי לעובדים בשכר 3.23 .

גל לניאדו : אתה מבצע ניתוח מתומצת מלמעלה , אכן באופן מדויק . אשלים ואגיד שישנו תת ביצוע בהוצאות מתוקצבות כפי שדיווחתי בניתוח וצפוי שברבעונים הבאים קצב ביצוע ההוצאות יגבר , כיון שתוכניות מתוקצבות שיחלו ברבעון 1 יתנו השפעתם בהמשך הרבעונים.

ולכן בין היתר טרם היה צורך בהעברה מהקרנות לתקציב .

חיים מימון : בעניין ההשקעות מה אחוז הריבית שהעירייה מקבלת על פיקדונותיה ?

גל לניאדו: מ 3.8% לפיקדון יומי ועד כ 5% לפיקדון שנתי .

שמואל רוטמן : מה היתרה העדכנית בקרנות הרשות ?

גל לניאדו : פותח גיליון ניהול קרנות הרשות המנוהל ע"י חשבת העירייה , ניתן לראות כי היתרה הינה כ 32 מש"ח מתוכם כ 27 מש"ח קרן השבחה .

יש לציין כי חלק מהכסף הנ"ל משוריין לתב"רים מאושרים בשלבי ביצוע כגון השלמת ביה"ס הרצל .

בני רזניק: תודה על הניתוח , אכן שנה מאתגרת בהתאם לניתוח ודברי ההסבר שלך , נועל את הישיבה .

רשמו : גל לניאדו, שני משיח